อาลปีนเอฟวันทีม

อาลปีนเรซซิงลิมิเต็ด (อังกฤษ: Alpine Racing Limited) ปัจจุบันแข่งขันภายใต้ชื่อ บีดับเบิลยูทีอาลปีนเอฟวันทีม (อังกฤษ: BWT Alpine F1 Team) ตามผู้สนับสนุน เป็นชื่อที่ทีมฟอร์มูลาวันจากเมืองเอนสโตนใช้ตั้งแต่การแข่งขันฟอร์มูลาวันชิงแชมป์โลก 2021 เดิมทีทีมมีชื่อว่า เรโนลต์เอฟวันทีม และเป็นของบริษัทผู้ผลิตยานยนต์สัญชาติฝรั่งเศส กรุปเรโนลต์ รวมถึงเป็นส่วนหนึ่งของเรโนลต์–นิสสัน–มิตซูบิชิอัลไลแอนซ์ ทีมได้ปรับภาพลักษณ์ใหม่ในฤดูกาล 2021 เพื่อส่งเสริมตราสินค้ารถสปอร์ตของเรโนลต์อย่าง อาลปีน โดยยังคงทำหน้าที่เป็นทีมโรงงานของเรโนลต์ต่อไป จนกระทั่งเรโนลต์ออกจากการแข่งขันฟอร์มูลาวันในฐานะผู้ผลิตเครื่องยนต์หลังสิ้นสุดฤดูกาล 2025 ทีมจึงเปลี่ยนไปใช้เครื่องยนต์ของเมอร์เซเดสแทนตั้งแต่ฤดูกาล 2026 เป็นต้นไป ทีมตั้งอยู่ที่เมืองเอนสโตน เทศมณฑลออกซฟอร์ดเชอร์ ประเทศอังกฤษ และถือใบอนุญาตแข่งขันสัญชาติฝรั่งเศส ฟีลิป ครีแอ็ฟ ดำรงตำแหน่งเป็นประธานเจ้าหน้าที่บริหาร และฟลาวีโอ บรีอาโตเร เป็นที่ปรึกษาฝ่ายบริหารและทำหน้าที่เป็นหัวหน้าทีมโดยพฤตินัย ทีมรักษาแอ็สเตบาน ออกง จากเรโนลต์เอฟวันทีม และเซ็นสัญญากับแชมป์โลกฟอร์มูลาวันสองสมัยอย่าง เฟร์นันโด อาลอนโซ ในฤดูกาล 2021 อาลอนโซออกจากทีมในฤดูกาล 2023 และถูกแทนที่โดยปีแยร์ กัสลี เพื่อจับคู่กับออกง ทั้งสองแข่งขันและทำผลงานร่วมกันสูงสุดเป็นอันดับบนโพเดียมแรกสองตำแหน่งให้แก่ทีม ออกงออกจากทีมล่วงหน้าก่อนสิ้นสุดฤดูกาล 2024 แจ็ก ดูอัน ที่เซ็นสัญญาสำหรับการแข่งขันในฤดูกาล 2025 จึงต้องลงแข่งก่อนกำหนดในการแข่งขันอาบูดาบีกรังด์ปรีซ์ ดูอันสลับตำแหน่งกับนักขับสำรองของทีม ฟรังโก โกลาปินโต ที่ขึ้นมาเป็นนักขับแทนตั้งแต่การแข่งขันเอมีเลีย-โรมัญญากรังด์ปรีซ์ 2025 ผลการแข่งขันฟอร์มูลาวัน (คำสำคัญ) หมายเหตุ † ไม่จบการแข่งขันแต่ถูกจัดอันดับ เนื่องจากแข่งขันเกินร้อยละ 90 ของระยะทางทั้งหมด ‡ คะแนนเพียงครึ่งหนึ่งถูกมอบให้ เนื่องจากการแข่งขันเสร็จสิ้นน้อยกว่าร้อยละ 75 ของระยะทางทั้งหมด * ฤดูกาลกำลังดำเนินอยู่ อ้างอิง แหล่งข้อมูลอื่น เว็บไซต์ทางการ